ŉ Verfrissende B-sportnutsNog ŉ segment waar dit voel asof daar weekliks nuwe mededingers bekendgestel word, is die B-sportnutssegment. Dink aan klein luikrûe wat effens opgepomp is. Nie heeltemal ŉ sportnuts nie, maar effens hoër en dalk ietwat groter as hul luikrug kleinboeties. Ek is gek oor Citroën se C3. Ek het self al drie besit. Dit is ŉ gemaklike luikrug, met lekker spasie, ŉ billike kattebak en ŉ enjin wat voel asof hy op skoon lug loop eerder as brandstof. Myne was almal diesel, en die nuwe petrolweergawes is nie heeltemal so lig soos myne was nie, maar nietemin. Nou het ons Citroën se C3 Aircross. ŉ Klein sportnutsvoertuig, of só sê hulle. Ek dink nie dat die Aircross enigsins meer spasie bied as die doodgewone C3 nie – dalk behalwe kopruimte, maar steeds vyf sitplekke, en dieselfde voetspoor op die pad. Die binneruim is eenvoudig, dog luuks toegerus. Daar is klimaat- en spoedbeheer, ŉ raakskerminligtingstelsel wat Apple CarPlay en Android Auto bied. Twee pluimpies vir Citroën is die puik ritgehalte en die sitplekke. Lekker breë, plat sitvlakke met oorgenoeg spasie vir dié van ons sonder ŉ supermodelmiddeltjie. Onder die kap is ŉ 1.2 driesilinderturbopetrolenjin. Hy stoot 81 kW en 205 Nm deur ŉ sesspoed outomatiese ratkas. Versnelling is heel in die kol vir dié soort voertuig, maar dis op die oop pad waar hy verbasend gemaklik is. Citroën sê dat hy 6,5 ℓ/100 km kan haal om die gekombineerde siklus. Ons het hom effens swaarder ervaar met 7,2 ℓ/100 km. Die C3 Aircross spog met ses lugsakke, sluitweerremme met elektroniese remkragverspreiding, vastrap en stabiliteitsbeheer – die lot. Dít, gepaard met die lekker vering en sitplekke, sit mens met ŉ lekker tjor. Ek is net nie oortuig dat ek hom sou vat bó die gewone C3 wat R70 000 goedkoper is nie. Die reeks lyk só: Die reeks word gedek deur ŉ 5 jaar/ 100 000 km waarborg en 3 jaar/ 60 000 km diensplan. Die kompetisie lyk só: 4 jaar/60 000 km diensplan 5 jaar/90 000 km diensplan 4 jaar/60 000 km diensplan 1 000 000 km enjinwaarborg vir eerste eienaar 5 jaar/60 000 km diensplan 3 jaar/45 000 km diensplan 3 jaar/60 000 km diensplan Diensplan opsioneel 7 jaar/200 000 km dryfstelselwaarborg 3 jaar/45 000 km diensplan 3 jaar/60 000 km diensplan 3 jaar/45 000 km diensplan Die drie goedkoopste kompeteerders maak ŉ sterk saak vir hulself uit. Die Vitara Brezza is ŉ puik opsie teen die prys. Teen R390 000 is die Duster ook ŉ puik opsie. Die enigste een wat geheel en al uit die bus uit val is die Mazda bó R500 000. Almal is puik opsies, gaan toetsbestuur soveel jy kan – een gaan met jou hart praat.